
Lenevia și viața lipsită de consecinţe, faptele de care nu pot fi făcuţi responsabili sunt naturale în cazul copiilor, 
dar complet nenaturale și dăunătoare în cazul adulţilor care refuză să se maturizeze. 

Vă mai amintiţi? 

„Staţi sub plăpumioară, la căldurică, lipiţi de digital, că de siguranţa voastră și de confortul vostru „meritat” se 
ocupă tătucul — stat”. 

De aici a rezultat un fenomen social și psihologic năucitor : viața lipsită de consecinţe și responsabilitate a 
adulților infantilizați în mod intenţionat, ca urmare a unor inginerii sociale manipulatorii. 

Imaturitatea voluntară poate fi o metodă de a colora și a da strălucire unei vieți personale anoste, dar este 
ceva ce poate ușor aluneca în decadență, mai ales dacă devine trend, zgomot al cartierului, mândrie, 
ideologie, obligaţie chiar. Nu este nimic respectabil la un adult de 60 de ani care se identifică drept fetiță de 9 


ani și vrea să utilizeze aceeași toaletă cu celelalte fetițe de 9 ani. Nu este nimic respectabil în cazul adultului 
care pretinde că nu are un gen clar și care își exhibă goliciunea ca un copil de 3 ani. 

Când infantilizarea voluntară se extinde ca model social, civilizația apune. 

De fiecare dată, imperiile au dispărut din cauza decandenţei, ruinându-se din interior. Prea multă auto- 
satisfacție și indulgență, saturație, lipsă de sens și plictiseală de viață duc la auto-destrămare. 

Omenirea a reacționat mereu în sensul infantilizării, al imaturității asumate de adulți, mai ales în fața 
catastrofelor. Priviţi marile piramide, pietrele de la Stonehenge, monumentul de la Gobeki Teple. Sunt realizări 
uluitoare ale unor civilizaţii străvechi care, din motive neștiute, au colapsat. Supravieţuitorilor le-a luat sute sau 
mii de ani ca să refacă alte civilizaţii, dar memoria colectivă nu le-a reţinut pe cele vechi, căci copilul nu are 
memorie pentru primii 5-6 ani din viață ... Şi nici responsabilitate. În Evul Mediu au fost numeroase epidemii, 
urmate de zeci sau sute de ani de reconstrucţie de la zero. Nu știm exact ce s-a întâmplat în timpul ciumei 
europene din anii 1400, dar auzim pe ici, pe colo că puterea feudală de atunci pretindea o taxă pentru fiecare 
decedat al familiei... Destul de aproape de zilele noastre, de altfel — pentru a salva planeta, trebuie să achităm 
taxe pe carbon, chiar dacă abandonul resurselor create din combustibili fosili sau materii prime unfriendly cu 
mediul ne va decima. Pentru a salva bunicul, a fost nevoie să purtăm nocivele măști de „protecţie”, iar unii să 
se „imunizeze” cu fatalele seruri de manipulare genetică, toată populaţia fiind obligată să achite contribuţii la 
sistemul de sănătate aservit „luptei” contra plandemiei, precum și dobânzi la împrumuturile nebunești luate de 
state „pentru siguranța noastră”. 

Ne-am învăţat cu stilul ascendent în care ne este predată istoria la școală — omenirea pare a fi evoluat și 
progresat de la începuturi și până în prezent, având șanse să evolueze și să progreseze și pe mai departe. 
Dar este greșit. Au existat multe alte începuturi ale istoriei, doar că le-am uitat noi, pe valul infantilizării 
voluntare sau forțate. lar istoria nu este liniară și ascedentă. Este circulară. Revine mereu la începuturi. Pentru 
că uităm istoria, suntem condamnaţi să o repetăm, cu toate suferinţele, nenorocirile și tragediile aferente. 

